Source: http://lex.justice.md/md/329623/
Timestamp: 2019-07-21 01:15:57+00:00
Document Index: 27264067

Matched Legal Cases: ['articolul 27', 'articolul 35', 'articolul 37', 'articolul 51', 'Articolul 60', 'Articolul 66']

LPC213/2008
ID intern unic: 329623
LEGE Nr. 213
din 23.10.2008
Publicat : 14.11.2008 în Monitorul Oficial Nr. 204-205 art Nr : 744
Art.I. – Legea nr.317-XIII din 13 decembrie 1994 cu privire la Curtea Constituţională (Monitorul Oficial al Republicii Moldova, 1995, nr.8, art.86), cu modificările ulterioare, se modifică după cum urmează:
1. La articolul 27 alineatul (2), propoziţia a doua va avea următorul cuprins: "În alte cazuri de paritate a voturilor se consideră că hotărîrea, decizia sau avizul nu au fost adoptate, iar examinarea cauzei se sistează, cu excepţia cazurilor prevăzute la art.4 alin.(1) lit.d), e), f) şi h), cînd examinarea cauzei se amînă."
2. La articolul 35 alineatul (2), propoziţia a doua va avea următorul cuprins: "Ei sînt angajaţi în funcţie, prin concurs, pe termenul de pînă la atingerea plafonului de vîrstă de 65 de ani."
3. La articolul 37, alineatul (2) va avea următorul cuprins:
"(2) Bugetul Curţii Constituţionale se aprobă de Parlament, la propunerea Plenului Curţii Constituţionale, şi se include în bugetul de stat."
Art.II. – Codul jurisdicţiei constituţionale nr.502-XIII din 16 iunie 1995 (Monitorul Oficial al Republicii Moldova, 1995, nr.53–54, art.597), cu modificările ulterioare, se modifică şi se completează după cum urmează:
1. La articolul 51, alineatul (2) se exclude.
2. Articolul 60 se completează cu litera f) cu următorul cuprins:
"f) se înregistrează paritate de voturi la adoptarea hotărîrii, deciziei sau avizului în cazurile prevăzute la art.66 alin.(5)."
3. Articolul 66:
în denumire, după cuvîntul "hotărîrilor" se introduce cuvîntul ", deciziilor";
la alineatul (1), după cuvîntul "hotărîri" se introduce cuvîntul ", decizii";
la alineatul (5), propoziţia a doua va avea următorul cuprins: "În alte cazuri de paritate a voturilor se consideră că hotărîrea, decizia sau avizul nu au fost adoptate, iar examinarea cauzei se sistează, cu excepţia cazurilor prevăzute la art.4 alin.(1) lit.d), e), f) şi h), cînd examinarea cauzei se amînă.";
la alineatul (6), după cuvîntul "Hotărîrea" se introduce cuvîntul ", decizia".
Nr.213-XVI. Chişinău, 23 octombrie 2008.